مرتضیٰ وہاب

مرتضیٰ وہاب ایک پاکستانی سیاست دان ہیں جو وزیر اعلیٰ سندھ کے مشیر برائے قانون ہیں۔ وہ اگست 2017 سے مارچ 2018 تک سینیٹ آف پاکستان کے رکن رہے۔

 سیاسی کام 
30 اپریل 2015 کو انھیں وزیر اعلیٰ سندھ سید مراد علی شاہ کی صوبائی کابینہ میں شامل کیا گیا اور وزیر اعلیٰ کا مشیر برائے قانون مقرر کیا گیا۔ 21 مئی 2015 کو انھیں وزیر کا عہدہ دیا گیا۔

2016 میں سندھ ہائی کورٹ میں درخواست دائر کی گئی جس میں وہاب کی بطور مشیر وزیر اعلیٰٰ تقرری اور وزیر کا درجہ دینے کو چیلنج کیا گیا۔ درخواست گزار نے موقف اختیار کیا کہ وہاب جون 2010 میں سندھ ہائی کورٹ کے وکیل بنے، اس لیے ان کے پاس صرف چھ سال کا تجربہ ہے۔ درخواست گزار نے کراچی کے لا کالجز کے بورڈ آف گورنرز کے چیئرمین کے طور پر وہاب کی تقرری کو بھی چیلنج کرتے ہوئے کہا گیا کہ اس عہدے پر صرف صوبائی وزیر تعلیم یا جامعہ کراچی کے وائس چانسلر کو ہی تعینات کیا جا سکتا ہے۔

22 نومبر 2016 کو سندھ ہائی کورٹ نے وزیر اعلیٰ سندھ کے مشیر کے طور پر ان کی تقرری کو غیر قانونی قرار دے دیا۔ عدالت نے کراچی میں لا کالجز کے بورڈ آف گورنرز کی ان کی چیئرمین شپ کو بھی کالعدم قرار دے دیا۔

وہ 15 اگست 2017 کو پاکستان پیپلز پارٹی (پی پی پی) کے امیدوار کے طور پر سینیٹ آف پاکستان کے لیے بلا مقابلہ منتخب ہوئے۔ یہ نشست سعید غنی کے استعفیٰ کے بعد خالی ہوئی تھی۔ ان کی سینیٹ کی رکنیت مارچ 2018 کو ختم ہونے والی تھی۔

انھوں نے 2018 کے پاکستانی عام انتخابات میں حلقہ PS-111 (کراچی جنوبی-V) سے پی پی پی کے امیدوار کے طور پر سندھ کی صوبائی اسمبلی کی نشست کے لیے حصہ لیا لیکن کامیاب نہیں ہوئے۔ انھوں نے 8,502 ووٹ حاصل کیے اور عمران اسماعیل سے نشست ہار گئے۔ 

19 اگست 2018 کو انھیں وزیر اعلیٰٰ سندھ سید مراد علی شاہ کی صوبائی کابینہ میں شامل کیا گیا۔ 21 اگست کو انھیں وزیر اعلیٰ کا مشیر برائے قانون اور انسداد بدعنوانی اسٹیبلشمنٹ مقرر کیا گیا۔ 5 ستمبر 2018 کو، انھیں اطلاعات کا اضافی پورٹ فولیو دیا گیا۔

5 اگست 2021 کو انھیں ایڈمنسٹریٹر کراچی مقرر کیا گیا۔ 

 ذاتی زندگی 
وہ پی پی پی کی مشہور سیاست دان فوزیہ وہاب کے بیٹے ہیں اور بی وی ایس پارسی ہائی اسکول ، کراچی سے تعلیم یافتہ ہیں۔

 حوالہ جات 

زمرہ:غیر موجود سال پیدائش (بقید حیات شخصیات)
زمرہ:پاکستان پیپلز پارٹی کے سیاست دان
زمرہ:بقید حیات شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:جامعہ لندن کے فضلا
زمرہ:لنکنز ان کے ارکان
زمرہ:جامعہ کراچی کے فضلا
زمرہ:مہاجر شخصیات